રાષ્ટ્રપતિનાં નિર્ણય પછી પ્રતિક્રિયા આપતાં આપે કહ્યું હતું કે આ પ્રાકૃતિક ન્યાયનાં સિદ્ધાંતની વિરુદ્ધ છે. આપનાં નેતા આશુતોષે આને લોકતંત્ર ઉપર ખતરો ગણાવ્યો હતો. જ્યારે ભાજપ કહે છે કે ચૂંટણીપંચે પોતાનું કામ કર્યુ છે. તેનાં ઉપર કોઈ પ્રકારનું દબાણ નહોતું. જ્યારે કોંગ્રેસનો આક્ષેપ છે કે ભાજપ અને પંચે આપને મદદ કરી છે. જો આ નિર્ણય 22 ડિસેમ્બર પૂર્વે લેવાયો હોત તો રાજ્યસભા ચૂંટણીમાં તે મતદાન કરવાં પાત્ર ન હોત. નોંધનીય છે કે હાલમાં જ રાજ્યસભાની 3 બેઠકો ઉપર આપનાં ઉમેદવાર નિર્વિરોધ ચૂંટાઈ આવ્યા હતાં.